[**https://youtu.be/OVGMppoFoHE**](https://youtu.be/OVGMppoFoHE) **- Лекција "Врлине"**

[**https://youtu.be/hwpMc9bQxDs**](https://youtu.be/hwpMc9bQxDs) **- Дечији врлинослов**

**Хришћнске врлине**

Подсетимо се да су врлине све оно најбоље што човек може да има. То је сва она духовна (унутрашња) лепота која краси човека и чини да он сија попут злата. Врлина се види само кроз наш однос према другима, и према нашим делима.

**Од многобројних врлина као најзначајнија и највећа у хришћанству се истиче СМИРЕЊЕ**

Да би своје ученике, научио смирењу Христос им је пре Тајне вечере опрао ноге. На овај начин је и нас подучио да ако желимо да се угледамо на Њега онда би требало да будемо смирени, тј. да служимо једни другима, а не да очекујемо да сви други служе нама. Смирење се управо и састоји у томе да се у свему не надамо у себе и своје способности већ у Бога. Смирењем се потпуно предајемо вољи Божијој.



Смирење не осуђује, не завиди, не љути се, већ све прима добродушно. Блажен је човек који је задобио овај чудесни дар смирења! Смирен човек види у ближњима само добре стране, не завиди, већ се искрено радује успесима ближњих.

Драги моји! Бежите од гордости! Уместо да завидите и осуђујете, трудите се колико је год могуће да служите ближњима. Радујте се срећи и даровима ближњих, у томе ће се испољити велика хришћанска врлина - смирење.

*поука старца Саве*

**Прочитај и запамти**

Прича о три човека. Сваки од њих је носио са собом своја дела у два џака. У једном џаку су била добра, а у другом лоша дела. Један је био пребачен напред а други позади како би терет био “равномерно” распоређен. Међутим, сва тројица тежину својих дела нису осећала подједнако.

Пролазници су упитали првог човека да им каже шта носи у својим џаковима.”Сви моји успеси, сва добра дела, све животне радости су у џаку позади. Скривени од погледа, прекривени лишћем, не сметају ми много. У џаку напред се налазе све лоше и ружне ствари које су ми се догодиле. Ходам, застанем често, вадим их, посматрам, проучавам, мислим шта ћу. Стално сам с њима, и мислима и осећањима. Стално радим на њима”. Тај се човек често заустављао, гледао уназад, мучио се над собом и мало напредовао у своме животу. И врло споро. . .

И другог човека су упитали исто.Он им је рекао: “У џаку напред носим моја добра дела, спознаје о врлинама. Често их гледам, вадим и показујем другима. Џак на леђима садржи моје грешке и моје слабости. Понесем их са собом куда год кренем, јер оне су моје и не могу их тек тако одложити на страну. Успоравају ме и понекад су веома тешке.”

А трећи мушкарац је одговорио:”На предњем џаку написао сам реч “доброта”. Препуна је позитивних мисли, добрих људских дела, свих добрих ствари које сам имао и учинио у животу. Тај ми џак није тежак. Напротив, попут бродских једара, помаже ми у кретању напред. А џак на леђима има натпис “лоша сећања” и празна је, јер сам јој одрезао дно. О свему што ми се лоше догодило и што сам лоше учинио, о лошим мислима које понекад у себи имам, о злу које од других чујем, мало размислим и бацим их у ту врећу. Кроз рупу оне оду заувек. Ја сам слободан. Ја немам терета који би ме успоравао у ходу!”

**Наш највећи задатак није у томе да никада не паднемо (лоша дела), већ да се сваки пут кад паднемо подигнемо и наставимо даље ка Царству Божијем!**

**Задатак**

**До следећег часа наредне недеље води евиденцију о добрим делима и мислима (врлине) која си учинио и приметио. Запиши их на папиру као подсетник.**

